Vedúci katedry: prof. Ing. Andrej Novák, PhD.
ERASMUS koordinátor: doc. Ing. Martin Bugaj, PhD.
Sekretariát: p. Juliana Blašková
KontaktŽilinská univerzita v Žiline
Fakulta PEDAS
Katedra leteckej dopravy
Univerzitná 8215/1
010 26 Žilina
Stránky udržiavané katedrou [nové okno] (za obsah zodpovedá katedra)
Krátka charakteristika
Katedra leteckej dopravy Žilinskej univerzity v Žiline je centrom vzdelávania, výskumu a výcviku v civilnom letectve. KLD poskytuje akreditované študijné programy v trojstupňovom systéme vysokoškolského vzdelávania - bakalárske, inžinierske a doktorandské. Na komerčnej báze KLD poskytuje tiež zahajujúci kurz riadiacich letovej prevádzky a pilotný výcvik do úrovne kvalifikácie CPL/IR/MEP (Obchodný pilot s doložkou pre viacmotorové lietadlá a kvalifikáciou na lety podľa prístrojov) a teóriu do úrovne frozen ATPL (pilot dopravných lietadiel). KLD je tiež sídlom Národného výcvikového centra bezpečnosti v civilnom letectve SR (NVCB ŽU). Toto centrum vykonáva kurzy v súlade s predpismi EU pre všetky kategórie personálu v letectve. Kurzy sú navrhnuté na zvýšenie teoretických vedomostí personálu a technických zručností pri zvládaní množstva potenciálnych kritických situácií. Bezpečnostné kurzy sú certifikované Leteckým úradom Slovenskej republiky.
Základné oblasti výskumu a konzultačnej činnosti KLD zahrnujú:
- Kapacita letísk a prevádzkový odhad,
- Bezpečnosť civilnej leteckej dopravy,
- Meteorológia a nebezpečné poveternostné javy,
- Prevádzka a ekonomika leteckých spoločností,
- Ľudský faktor,
- Bezpečnosť všeobecného letectva,
- Riadenie letovej prevádzky.